Anna Talbot

**Anna Talbot** (født 1978) er en norsk-britisk smykkekunstner fra Leeds. Hun har utdannelse fra både England og Norge. I 2009 tok Nasjonalmuseet i mot ett av smykkene hennes, *Red Wolf,* i gave.

## Utdanning
Talbot er utdannet i Foundation in Art and Design ved Leeds College of Art and Design (1997–1998), Art History and Comparative Literature ved Universitetet i Bergen (1998–2001), BA (honours) Silversmithing, Jewellery and Allied Crafts ved London Metropolitan University (2001–2004), og Metal art and jewellery ved Kunsthøgskolen i Oslo (2007–2009). 

## Liv og kunstnerisk praksis
Talbot har utmerket seg både i og utenfor Norge. Hun har hatt utstillinger i land som Belgia, Brasil, USA, Danmark, Tyskland, Østerrike, Sveits, Finland, Storbritannia og Nederland. Hun tilhører den unge smykkekunstner generasjonen som representerer en ny orientering innenfor feltet. Hun rettferdiggjør alle slags typer materialer ved at hun behandler dem med lik verdi, og vektlegger prosessen ved å foredle «ready-mades», som er enten objekter eller materialer. Smykkene hennes har en tydelig forbindelse til tilbakevendingen til ornamentikk i smykkekunsten. Mange av smykkene hennes er teatralske scener med blomsteroppsatser og tablåer. De romantiske og og rolige situasjonene kan minne om portretteringen og idealiseringen av livet på landet, som maleriet tradisjonelt har fremstilt. 

Om sitt eget kunstnerskap sier hun: «My jewellery is inspired by fairy tales, nursery rhymes, songs and stories. I want to tell a story through characters, colours and materials, and I want people to keep inventing new tales inspired by my jewellery.*»* 

I universet hennes, er sentrale elementer ulver, trær, skogen og lille rødhette, uten at de nødvendigvis blir fremstilt i deres tradisjonelle oppfatninger. Gjennom farge, karakterer og materialer, forteller hun ulike historier. Det er bøker fra barndommen hennes som er kilder til inspirasjon. Spesielt fra *[[Brødrene Grimm]]* og *[[Charles Perrault]],* som hun like å finne på nye versjoner av. I tillegg er hun inspirert av kjente personer som Astrid Lindgren og Theodor Kittelsen, samt at hun har en sterk tilknytting til Bergen med de høye fjellene og trehusene.  

De store, tredimensjonale smykkene er laget i anodisert aluminium, trefinér, messing, eller forgylling av metall og sølv. Ved å jobbe lagvis, bygger hun seg frem til det tredimensjonale verket. De er som regel ganske store, men materialene hun bruker er relativt lette nok til at man kan ha de på seg.De siste årene har hun hentet inspirasjon fra forskjellige barndomsminner, blomster, flora og fauna. Arbeidene beveger seg inn i det kroppslige, spesielt kvinnelige organer og kroppsdeler. Hun poengterer at blomster ofte har blitt brukt som metafor for det kvinnelige, kjønnslige og reproduksjon, mens dyret blir sett på som det mannlige, sterke og uforutsigbare.

## Utsmykninger og offentlige samlinger
Utsmykninger utført av Anna Talbot finnes på Brøttum skole i Ringsaker, og på Holla skole i Ulefoss, Telemark. I tillegg til verket som befinner seg i Nasjonalmuseets samling, er hun innkjøpt av KODE i Bergen, Nordenfjeldske Kunstindustrimuseum i Trondheim, «The Pahlman Collection» i Helsinki, Röhsska Museet i Gøteborg og Sørlandets Kunstmuseum i Kristiansand.

## Referanser


## Eksterne lenker
*